Skitter Skole het ’n holistiese aanslag om die wêreld van ’n kind te verbeter. Ons het daarom ’n uitgebreide prokdukreeks ontwikkel om seker te maak dat ons nie net een aspek van ’n kind se lewe aanspreek nie, maar al die verskillende aspekte.
Deel van ons holistiese benadering is om een maal in twee maande ’n ouerbegeleidingsessie te doen waartydens die ouers breedvoerig ingelig word aangaande die vordering van hulle kinders asook waartydens die ouers bemagtig word om die goeie werk wat ons by die skool begin by die huis voort te sit.
Alhoewel nie onder die vaandel van Skitter Skole nie, maar wel op dieselfde perseel in ’n baie unieke omgewing, bied Marjonneke de Bruyn spel terapie aan. Marjonneke beskik oor vyftien jaar ondervinding met die begeleiding van getraumatiseerde kinders wat blootgestel is aan boelie, egskeiding van hulle ouers, dood van ’n geliefde, seksuele misbruik of enigiets wat ’n invloed het op die emosionele gesondheid van ’n kind.
Die koste hieraan verbonde is R600 per sessie met ’n minimum van agt sessies wat insluit die eerste oueronderhoud en ook ’n terugvoersessie met die ouers aan die einde van die terapeutiese proses.